Javaslat A TANÁCS HATÁROZATA a 2012/96/EU határozat érvényességének meghosszabbításáról /* COM/2013/0543 final - 2013/0261 (NLE) */





INDOKOLÁS A Tanács 2012. augusztus 7-i 2012/470/EU határozata a 2012/96/EU határozat érvényességét 2013. augusztus 20-ig meghosszabbította és a 2002/148/EK határozatban meghatározott megfelelő intézkedések alkalmazását felfüggesztette. Mivel az átfogó politikai megállapodással összhangban Zimbabwéban megtartandó választások pontos időpontja továbbra is bizonytalan, valamint a megfelelő intézkedéseknek az említett választásokat követő azonnali felülvizsgálata céljából, a Bizottság javasolja, hogy a Tanács a csatolt javaslat elfogadásával hat hónappal hosszabbítsa meg a 2012/96/EU tanácsi határozat érvényességi idejét. 2013/0261 (NLE) Javaslat A TANÁCS HATÁROZATA a 2012/96/EU határozat érvényességének meghosszabbításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között, Cotonouban 2000. június 23-án aláírt[1] és Ouagadougouban, Burkina Fasóban 2010. június 22-én felülvizsgált[2] partnerségi megállapodásra (a továbbiakban: az AKCS–EK partnerségi megállapodás), és különösen annak 96. cikkére, tekintettel az AKCS–EK partnerségi megállapodás alkalmazásában hozandó intézkedésekről és követendő eljárásokról szóló belső megállapodásra[3] és különösen annak 3. cikkére, tekintettel a Bizottság javaslatára, mivel: (1) A 2002/148/EK határozattal lezárásra kerültek a Cotonoui Megállapodás 96. cikke (2) bekezdése c) pontja szerinti konzultációk a Zimbabwei Köztársasággal, és meghozták a megfelelő intézkedéseket. Ezeket az intézkedéseket azóta kiigazították, alkalmazási időszakukat pedig évente felülvizsgálták. (2) Az átfogó politikai megállapodás alapján folytatott politikai folyamat melletti szilárd uniós elkötelezettség jeleként, a Tanács 2012. augusztus 7-én meghosszabbította a 2012/96/EU határozat érvényességi idejét, és 12 hónapra felfüggesztette a Zimbabwéval folytatott együttműködést korlátozó, a Cotonoui Megállapodás 96. cikke szerinti megfelelő intézkedések alkalmazását. (3) A Tanács megállapodásának megfelelően, amely szerint az átfogó politikai megállapodással összhangban Zimbabwéban megtartott választásokat követően azonnal felül kell vizsgálni a megfelelő intézkedéseket, a 2012/96/EU határozatot meg kell hosszabbítani, a megfelelő intézkedések felfüggesztésének fenntartása mellett. (4) Az Európai Unió bármikor dönthet úgy, hogy felülvizsgálja ezt a határozatot, ELFOGADTA EZT A HATÁROZATOT: 1. cikk A 2012/96/EU határozatnak és az abban foglalt megfelelő intézkedéseknek az érvényességi ideje 2014. február 20-ig meghosszabbodik. A megfelelő intézkedések alkalmazása ugyanakkor továbbra is felfüggesztés alatt áll. A megfelelő intézkedéseket rendszeresen felül kell vizsgálni, és azokat újra alkalmazni kell, amennyiben jelentősen romlik a helyzet Zimbabwéban. Az intézkedéseket legkésőbb hat hónappal e határozat hatálybalépését követően felül kell vizsgálni. 2. cikk E határozat az elfogadásának napján lép hatályba. A határozatot az Európai Unió Hivatalos Lapjában ki kell hirdetni. Kelt Brüsszelben, -án/-én. a Tanács részéről az elnök [1] HL L 317., 2000.12.15., 3. o. [2] HL L 287., 2010.11.4., 3. o. [3] HL L 317., 2000.12.15., 376. o., melyet a HL L 247., 2006.9.9., 48. o. módosított.